Държавен вестник, бр. 51, 2022 г., стр. 35

БРОЙ  51	
Д Ъ Р Ж А В Е Н  В Е С Т Н И К 	
СТР.  35  
Чл. 6. Храните за деца трябва да се про­
извеждат от хранителни съставки, за които 
общоприети научни данни са доказали, че са 
подходящи за задоволяване на специфични­
те хранителни потребности на кърмачета и 
малки деца.
Чл. 7. При производството на храни за 
деца могат да се добавят само хранителните 
вещества съгласно приложение № 3.
Чл. 8. (1) Храните за деца не трябва да 
съдържат вещества в количества, които биха 
могли да увредят здравето на кърмачетата и 
на малките деца.
(2) Количеството на пестицидни остатъци 
в храните за деца не трябва да надвишава 
0,01 mg/kg готова за директна консумация 
или приготвена по указанията на произво­
дителя храна. Количеството на пестицидните 
остатъци се определя по стандартизирани 
общоприети методи.
(3) Специфичните максимални нива на 
количеството остатъци от някои пестициди 
или пестицидни метаболити в храни за деца 
се определят съгласно приложение № 4.
(4) Не се допуска използването на пести­
цидите, определени в приложение № 5, при 
селскостопански продукти, предназначени за 
производство на храни за деца.
(5) За целите на официалния контрол пес­
тицидите, определени в:
1. таблица 1 на приложение № 5, не се 
считат за използвани, когато количеството 
остатъци от пестициди не е по-голямо от 
0,003 mg/kg продукт; това ниво се приема 
за граница за количествено определяне на 
използваните аналитични методи;
2. таблица 2 на приложение № 5, не се 
считат за използвани, когато количеството 
остатъци от пестициди не е по-голямо от 
0,003 mg/kg продукт. 
(6) Количеството остатъци от пестициди, 
определено в ал. 5, се отнася за продукта – го­
тов за консумация или приготвен съгласно 
указанията на производителя.
Чл. 9. При етикетирането на храните за 
деца се спазват изискванията на Регламент 
(ЕС) № 1169/2011 на Европейския парламент 
и на Съвета от 25 октомври 2011 година за 
предоставянето на информация за храните на 
потребителите, за изменение на регламенти 
(ЕО) № 1924/2006 и (ЕО) № 1925/2006 на Ев­
ропейския парламент и на Съвета и за отмяна 
на Директива 87/250/ЕИО на Комисията, 
Директива 90/496/ЕИО на Съвета, Директива 
1999/10/ЕО на Комисията, Директива 2000/13/
ЕО на Европейския парламент и на Съвета, 
директиви 2002/67/ЕО и 2008/5/ЕО на Ко­
мисията и на Регламент (ЕО) № 608/2004 на 
Комисията (OB, L 304 от 22 ноември 2011 г.) 
и на Наредбата за предоставянето на инфор­
мация на потребителите за храните, приета с 
Постановление № 97 на Министерския съвет 
от 2021 г. (ДВ, бр. 25 от 2021 г.). 
Чл. 10. (1) При етикетирането на храните 
за деца се обявяват задължително и следните 
данни:
1. възрастта, от която е подходящо да 
започне да се консумира храната, като тази 
възраст не може да бъде по-малка от 4 месеца;
2. информация за наличието или липса­
та на глутен в храната, когато тази храна е 
предназначена за консумация от деца под 
6-месечна възраст;
3. енергийната стойност, изразена в kJ и 
kcal, и съдържанието на белтъци, мазнини 
и въглехидрати като количество на 100 g 
или 100 ml от продукта във вида, в който се 
предлага на пазара, а където е подходящо – и 
за определено количество от готовия за кон­
сумация продукт;
4. средното количество на всеки минерал 
и на всеки витамин съобразно специфичните 
им нива съгласно приложения № 1 и 2 на 100 
g или 100 ml от продукта във вида, в който 
се предлага на пазара, а където е подходя­
що – и за определено количество от готовия 
за консумация продукт;
5. инструкция за начина на приготвяне на 
храната, когато е необходимо, и забележка 
относно важността за спазване на тази ин­
струкция.
(2) Възрастта, от която е подходящо да 
започне да се консумира храната, се определя 
на базата на състава, консистенцията и други 
специфични качества на храната за деца. 
(3) При етикетирането на храните за деца 
могат да се обявяват и следните данни:
1. средно количество хранителни вещества 
съгласно приложение № 3 на 100 g или 100 ml 
от продукта във вида, в който се предлага на 
пазара, а където е подходящо – и за определено 
количество от готовия за консумация продукт, 
когато това не се изисква по ал. 1, т. 4;
2. съдържание на минерали и витами­
ни, изразено като процент от референтните 
стойности съгласно приложение № 6 на 100 g 
или 100 ml от продукта във вида, в който се 
предлага на пазара, а където е подходящо – и 
за определено количество от готовия за кон­
сумация продукт; информацията се обявява, 
при условие че съдържанието на минерали и 
витамини е най-малко 15 на сто от референт­
ните стойности съгласно приложение № 6;
3. за храните за деца, предназначени за 
консумация от 4-месечна възраст, забележка, 
че храната е подходяща за употреба от тази 
възраст, освен когато лекар, фармацевт, меди­
цински специалист с квалификация в областта 
на майчиното и детското здравеопазване или 
лице с квалификация в областта на храненето 
е препоръчал друго.